Pensiya ishlarini rasmiylashtirish va yuritish tartibi hamda pensiya hujjatlarining shakllari va ularni to‘ldirish qoidalari to‘g‘risidagi yo‘riqnomaga o‘zgartirish va qo‘shimchalar kiritish haqida

O‘zbekiston Respublikasi Vazirlar Mahkamasining 2014-yil 13-maydagi 121-sonli “Vazirlar Mahkamasining “Davlat pensiyalarini tayinlash va to‘lash tartibini yanada takomillashtirishga yo‘naltirilgan normativ-huquqiy hujjatlarni tasdiqlash to‘g‘risida” 2011-yil 8-sentabrdagi 252-son qaroriga o‘zgartirish va qo‘shimchalar kiritish haqida”gi qaroriga muvofiq buyuraman:
 1. O‘zbekiston Respublikasi moliya vazirining 2011-yil 14-oktabrdagi 63-son buyrug‘i (ro‘yxat raqami 2282, 2011-yil 17-noyabr) (O‘zbekiston Respublikasi qonun hujjatlari to‘plami, 2011-y., 45-46-son, 483-modda) bilan tasdiqlangan Pensiya ishlarini rasmiylashtirish va yuritish tartibi hamda pensiya hujjatlarining shakllari va ularni to‘ldirish qoidalari to‘g‘risidagi yo‘riqnomaga ilovaga muvofiq o‘zgartirish va qo‘shimchalar kiritilsin.
 2. Mazkur buyruq rasmiy e’lon qilingan kundan e’tiboran kuchga kiradi.
 1. III bob quyidagi mazmundagi 301-band bilan to‘ldirilsin:
 “301. I guruh nogironi va 80 yoshga to‘lgan keksalarga qarab turishning haqiqiy holatlarini tekshirish dalolatnomasi (keyingi o‘rinlarda — tekshirish dalolatnomasi deb yuritiladi) har 12 oyga ikki nusxada rasmiylashtiriladi. Tekshirish dalolatnomasining bir nusxasi I guruh nogironi va 80 yoshga to‘lgan keksalarning pensiya yig‘majildiga tikiladi, ikkinchi nusxasi qarab turgan shaxsga beriladi.
 Qarab turgan shaxsga pensiya tayinlashda tekshirish dalolatnomasi ushbu shaxsning pensiya yig‘majildiga tikiladi.
 Tekshirish dalolatnomasi I guruh nogironi, shuningdek 80 yoshga to‘lgan keksaga qarab turishning haqiqiy holatlarini tekshirish dalolatnomasini ro‘yxatga olish kitobida qayd etilishi lozim (mazkur Yo‘riqnomaning 22a-ilovasi).”.
 2. 39-band quyidagi mazmundagi xatboshi bilan to‘ldirilsin:
 “Bunda murojaat etish kuni deb I yoki II guruh nogironligini belgilash sanasi hisoblanadi.”.
 3. 50-bandda: 
 birinchi xatboshidagi “uning talabiga” degan so‘zlar “pensionerning yangi yashash manzili bo‘yicha Pensiya jamg‘armasi bo‘limi so‘roviga” degan so‘zlar bilan almashtirilsin;
 quyidagi mazmundagi uchinchi xatboshi bilan to‘ldirilsin:
 “Pensionerning davlat oldida u tomonidan sodir etilgan suiiste’molliklar (ataylab noto‘g‘ri ma’lumotlar bilan hujjatlar taqdim etilishi, boquvchisini yo‘qotganlik pensiyasi tayinlangan oila a’zolari tarkibidagi o‘zgarishlar to‘g‘risida ma’lumotlar taqdim etilmasligi) natijasida pensiyalar summasining ortiqcha to‘lanishi bo‘yicha qarzdorligi mavjud bo‘lganda pensiya yig‘majildi yetkazilgan zarar to‘liq qoplangandan so‘ng beriladi.”;
 uchinchi xatboshi to‘rtinchi xatboshi deb hisoblansin.
 4. 51-bandda:
 birinchi xatboshidagi “boshlab” degan so‘zdan keyin “, lekin uning tomonidan hisobga qo‘yish maqsadida murojaat etilganidan oldingi uch yildan oshmagan davr uchun” degan so‘zlar bilan to‘ldirilsin;
 quyidagi mazmundagi ikkinchi xatboshi bilan to‘ldirilsin:
 “Boshqa davlatdan kelgan shaxsning, shu jumladan, ilgari O‘zbekiston Respublikasidan ketgan shaxsning pensiya yig‘majildini hisobga qabul qilib olishda, uning boshqa davlatda pensiya olganligidan qat’i nazar, pensiya hisobga qabul qilish to‘g‘risida murojaat qilingan vaqtda amalda bo‘lgan qonun hujjatlari talablariga muvofiq hisoblab chiqiladi va Pensiya jamg‘armasi bo‘limiga murojaat etgan kundan boshlab to‘lanadi.”;
 ikkinchi xatboshi uchinchi xatboshi deb hisoblansin.
 5. 1-ilovada:
 4-band quyidagi tahrirda bayon qilinsin:
 quyidagi mazmundagi 26-band bilan to‘ldirilsin:
 6. 2-ilova mazkur o‘zgartirish va qo‘shimchalarning 1-ilovasiga muvofiq tahrirda bayon qilinsin.
 7. Mazkur o‘zgartirish va qo‘shimchalarning 2-ilovasiga muvofiq tahrirda 22a-ilova bilan to‘ldirilsin.